[pic] | EUROOPA ÜHENDUSTE KOMISJON |

Brüssel, 22.2.2007

KOM(2007)80 lõplik

2004/0048 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas Ettepanek:

EUROOPA PARLAMENDI JA NÕUKOGU DIREKTIIV ühenduse raudteevõrgustikus vedureid ja ronge juhtiva rongipersonali sertifitseerimise kohta

MILLEGA MUUDETAKSE KOMISJONI ETTEPANEKUTEÜ asutamislepingu artikli 250 lõike 2 alusel

2004/0048 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas Ettepanek:

EUROOPA PARLAMENDI JA NÕUKOGU DIREKTIIV ühenduse raudteevõrgustikus vedureid ja ronge juhtiva rongipersonali sertifitseerimise kohta

(EMPs kohaldatav tekst)

1. SISSEJUHATUS

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse parlamendi 33 muudatusettepaneku kohta.

2. TAUSTATEAVE

Ettepaneku edastamine Euroopa Parlamendile ja nõukogule (KOM(2004)0142 – C6-0002/2004 – 2004/0048(COD) | 4. märts 2004 |

Regioonide Komitee arvamus | 17. november 2004 |

Euroopa Majandus- ja Sotsiaalkomitee arvamus | 9. veebruar 2005 |

Euroopa Parlamendi arvamus esimesel lugemisel | 28. september 2005 |

Ühise seisukoha vastuvõtmine kvalifitseeritud häälteenamusega | 24. juuli 2005 |

Euroopa Parlamendi resolutsiooni vastuvõtmine teisel lugemisel; resolutsioon sisaldab 33 muudatusettepanekut ühises seisukohas | 18. jaanuar 2007 |

3. ETTEPANEKU EESMÄRK

Komisjon tegi 3. märtsil 2004. aastal ettepaneku võtta rida meetmeid („kolmas raudteepakett“), mille läbivaatamine nõukogus algas 2004. aasta aprillis ja mille läbivaatamine Euroopa Parlamendis algas 2004. aasta oktoobris. Tegemist on nelja õigusakti ettepanekuga, mille hulgas on direktiiv ühenduse raudteevõrgustikus vedureid ja ronge juhtiva rongipersonali sertifitseerimise kohta. See õigusakt koostati asjaomase valdkonna ja sotsiaalpartneritega konsulteerides ning sellega nähakse ette mehhanism, mis võimaldab paremini kindlaks määrata pädevus- ja vastutusalad, mis on seotud rongijuhtide ja rongide ohutust tagava personali koolituse ja hindamisega ning nende kvalifikatsiooni tunnustamisega. Rongijuhil peab olema litsents, mis tõendab tema üldist pädevust ning mis kehtib kogu ühenduse territooriumil. Litsentsile lisandub raudtee-ettevõtja väljastatav tunnistus, mis tõendab erikoolituse saamist konkreetse liini, kasutatavate rongide ja kõnealusele ettevõttele eriomaste töömenetluste ja ohutusmeetmete kohta.

4. KOMISJONI ARVAMUS EUROOPA PARLAMENDI MUUDATUSETTEPANEKUTE KOHTA

4.1. Muudatusettepanekud, millega komisjoni nõustub

Kokkuvõte:

- 16 muudatusettepanekut on praegusel kujul vastuvõetavad: 2, 3, 5, 6, 7, 8, 9, 12, 20, 21, 22, 24, 25, 28, 29, 30;

- 4 muudatusettepanekut on põhimõtteliselt vastuvõetavad: 15, 17, 18, 19;

- 5 muudatusettepanekut on osaliselt vastuvõetavad: 1, 16, 26, 27, 33.

4.1.1 Põhimõtteliselt vastuvõetavad muudatusettepanekud

Muudatusettepanekuga 15 ette nähtud läbivaatamismenetlused on juba ette nähtud ühisseisukoha artiklitega 15 ja 21.

Muudatustettepanekutega 17 ja 18 soovitakse kaotada vastuolu artikli 19 lõigete 1 ja 2 vahel, kuid muudatusettepanekud ise on sõnastatud ebatäpselt.

Muudatusettepanekuga 19 täpsustatakse pädeva asutuse võimalused ülesannete delegeerimiseks. Samas muudetakse asjaomaste artilklite sõnastust ning muudatusettepanek tuleb seega ümber sõnastada.

4.1.2 Osaliselt vastuvõetavad muudatusettepanekud

Muudatusettepanekus 1 viidatakse töö- ja puhkuseaja kokkuleppele. Viimane ei ole siinkohal asjakohane, seega ei ole kohane sellele viidata.

Muudatusettepanekus 16 käsitletud tööandja kontroll on juba ette nähtud ühisseisukoha artikliga 18.

Muudatusettepanekus 26 käsitletakse otseselt rongi ja reisijate ohutusega seotud ülesandeid täitva raudteepersonali sertifitseerimist.

Komisjon toetab seda ettepanekut, mis võimaldab tulla tagasi esialgse ettepaneku ulatuse juurde, mis oli suunatud nii vedurijuhtidele kui ka ohutusega seotud ülesandeid täitvale rongipersonalile. Muudatusettepanek tuleb ümber sõnastada, sest:

- lõige 3 ei ole vastavuses lõikega 2, kus ei nähta ette pädeva asutuse sekkumist;

- lõikes 5 nimetatud artiklid 20 ja 21 tuleks asendada artikliga 22 (registrid);

- et reguleerimisala kohe täpsustada, tuleks direktiivi lisas esitada asjaomase personali ohutusega seotud ülesanded ja vastavalt muuta lõiget 6.

Euroopa Raudteede Ühendus (CER), mis esindab mitmeid ühenduse raudtee-ettevõtjaid ja infrastruktuuride haldajaid, koostas ja avaldas 2000. aasta augustis aruande koostalitusteenuseid pakkuva personali pädevuse kohta, mille eesmärk oli aidata kaasa turu avanemisele.

Selle aruande põhjal soovitab komisjon täpsustada direktiivis osutatud rongipersonali ülesanded järgmiselt:

- pidurisüsteemide tõhususe kontroll;

- uste avamine ja sulgemine;

- rongi väljumisprotseduurides osalemine;

- häiresignaalidele reageerimine;

- osalemine manööverdamises;

- kontroll ja võetavad meetmed, kui rongi liikumise ajal ilmneb kõrvalekaldeid;

- vedurijuhi aitamine eriolukordades.

Muudatusettepanekuga 27 nähakse ette, et direktiivi lisade muutmisel peab süstemaatiliselt kaasama agentuuri ja sotsiaalpartnerid. Samas ei ole viide agentuuri määrusele asjakohane. Tuleb teha vahet tehnilistel koostalitusnõuetel, mis agentuur arendas välja vastavalt raudtee koostalitlusvõime direktiividele (direktiivid 96/48/EÜ ja 2001/16/EÜ) ja direktiivi lisadel, mis tulenevad kaasotsustusmenetlusest või pädevuse delegeerimisel komiteemenetlusest, mille igal juhul algatab komisjon. Seetõttu tuleks see muudatus ümber sõnastada ja näha ette, et enne regulatiivkomitteele muudatusettepaneku tegemist konsulteeritakse sotsiaalpartneritega ettekirjutuste puhul, millel on mõju töötingimustele, tervisele ja töötajate ohutusele.

Muudatusettepanek 33 , mis käsitleb arstklikku läbivaatust, on vastuvõetav, kui muudetakse väljendeid "töötervishoiuarst" ja "akrediteeritud arst", mis ei vasta ühisseisukoha artiklile 11.

4.2. Muudatusettepanekud, mille komisjon tagasi lükkab

7 muudatusettepanekut ei ole vastuvõetavad: 10, 11, 13, 14, 23, 31, 32.

Muudatusettepanekuga 10 nähakse ette säte, mis on juba olemas artiklis 18, milles käsitletakse pädeva asutuse ülesandeid.

Muudatusettepanek 11 , milles soovitatakse kasutada väljendit "vastastikune tunnustamine", ei ole vastuvõetav, sest litsents antakse välja ühtlustatud kriteeriumide alusel. Ühisseisukohas sõnastatud "kogu ELi territooriumil kehtimise" põhimõte on asjakohasem.

Muudatusettepanekud 13 ja 14 ei ole vastuvõetavad, sest vedurijuhtide iga haiguse korral ei ole pädeva asutuse sekkumine võimalik. Raudtee ohutuse eest vastutab raudtee-ettevõtja või kui vedurijuht osutab teenuseid infrastruktuuri haldajale, siis viimane, ja ohu korral peab vajalikud meetmed võtma tema ja mitte "tööandja".

Muudatusettepanekuga 23 soovitatakse, et vedurijuhi lahkumise korral teda koolitanud raudtee-ettevõtja juurest peab teda tööle võttev raudtee-ettevõtja esimesele ettevõtjale tagasi maksma koolituskulud ühtlustatud kriteeriumide alusel, mis määratletakse agentuuri soovituses.

Kuigi põhimõtteliselt tundub, et ettepaneku eesmärgiks on soov kaitsta tööandja poolt rongijuhi koolitamiseks tehtud investeeringut, ei ole see muudatusettepanek mitmel põhjusel vastuvõetav:

- ei ole kehtestatud samaväärset eeskirja teiste transpordiliikide, eeskätt lennuliikluse kohta, kus koolitus on samuti väga kulukas;

- selline tingimus on seotud tööõigusega ja tundub seega käesolevas direktiivis ebakohane;

- kui rongijuht lahkub tööandja teenistusest, võib sellel olla väga erinevaid põhjusi kui rongijuht lahkub tööandja süül, ei ole selline koolituskulude tagasimaksmine õigustatud.

Komisjonile oleks vastuvõetav säte, mille kohaselt sellise olukorra lahendamine toimuks riiklike õigusaktide või eraõiguse alusel.

Muudatusettepanek 31 ei ole vastuvõetav, sest Euroopa Parlamendi soovitatud ülevõtmise kuupäev (31. detsember 2007) ei ole reaalne: vajalik on lepitusmenetlus ja õigusloomeprotsess peaks lõppema 2007. aasta sügisel Nii ei jää liikmesriikidel piisavalt aega direktiivi ülevõtmiseks soovitatud tähtajaks.

Muudatusettepanekuga 32 nõutakse viimase meditsiinilise läbivaatuse kuupäeva lisamist rongijuhi täiendavale tunnistusele. Ettepanek ei ole vastuvõetav, sest sellega kaasneks märkimisväärne lisakulu raudtee-ettevõtjatele/infrastruktuuri haldajatele ja see ei annaks mingit lisatagatist raudtee ohutuse suhtes.

5. KOKKUVÕTE

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.